EDICTO APROBACIÓN DEFINITIVA MODIFICACIÓN DAS BASES DE EXECUCIÓN DO ORZAMENTO, INCLÚE UNHA NOVA BASE "TRAMITACIÓN DA FACTURACIÓN ELECTRÓNICA
ADMINISTRACIÓN LOCAL — Municipal — Tui (Presupostos e cadros de persoal, 10/04/2015)

Quedando definitivamente aprobado, segundo acordo adoptado polo Pleno deste Concello en sesión de data 29 de xaneiro do 2015, o expediente de modificación de bases de execución do presuposto para o exercicio 2015, e de acordo co disposto no artigo 169 do Real decreto lexislativo 2/2014, do 5 de marzo, polo que se aproba o texto refundido da Lei reguladora das Facendas Locais, faise público que se engade nas Bases de execución do presuposto a seguinte base: Coa entrada en vigor da Lei 25/2013, de 27 de decembro, de impulso da factura electrónica e creación do rexistro contable de facturas no Sector Público establecese a obriga de que o provedor que expida factura polos servizos prestados ou bens entregados en calquera Administración Pública a presente ante un rexistro administrativo nos termos previstos no artigo 38 da Lei 30/1992, de 26 de novembro de Réxime Xurídico das Administracións Públicas e do Procedemento Administrativo Común no prazo de 30 días dende a data de entrega efectiva das mercancías ou prestación dos servizos. Todos os provedores que entregaran bens ou prestasen servizos a Administración Pública poderán expedir e remitir factura electrónica. En todo caso, estarán obrigados o uso da factura electrónica e a súa presentación a través do punto xeral de entrada as seguintes: O Concello de Tui, ó abeiro da potestade que o artigo 4º da Lei 25/2013, de 27 de decembro outorga a s Administracións Públicas, exclúe desta obrigación de facturación electrónica ás facturas cuxo importe sexa de ata 5.000,00 euros e ás emitidas polos provedores do Concello polos servizos no exterior ata que as devanditas facturas poidan satisfacer os requirimentos para a súa presentación a través do punto xeral de entrada de facturas electrónicas, de acordo coa valoración do Ministerio de Facenda e Administracións Públicas, e os servizos no exterior dispoñan dos medios e sistemas apropiados para a súa recepción nos devanditos servizos. As facturas electrónicas que se remitan as Administracións Públicas deberán ter un formato estruturado e estar asinadas mediante firma electrónica avanzada baseada nun certificado recoñecido de acordo co disposto no artigo 10.1 do Real Decreto 1619/2012, de 30 de novembro, polo que se aproba o Regulamento polo que se regulan as obrigas de facturación. As facturas que opten por presentarse en formato distinto a facturación electrónica, ben por ser facturas de importe de ata 5.000€ ou por ser facturas expedidas por provedores non obrigados o uso da factura electrónica, serán recibidas no rexistro administrativo e remitidas inmediatamente a oficina contable competente para a anotación no rexistro contable da factura. As facturas electrónicas presentadas no correspondente punto xeral de entrada de facturas electrónicas serán postas a disposición ou remitidas electrónicamente mediante un servizo automático proporcionado polo mencionado punto ao rexistro contable de facturas. Nas facturas debe identificarse aos órganos administrativos aos que vai dirixida a factura. A anotación da factura no rexistro contable de facturas dará lugar a asignación do correspondente código de identificación de cada factura no rexistro contable. A Intervención municipal a remitirá ó órgano competente para tramitar, se procede, o procedemento de conformidade coa entrega do ben ou a prestación do servizo e proceder o resto de actuacións relativos o expediente de recoñecemento da obriga. Cando sexa posible as facturas serán conformadas polo técnico competente ou un funcionario relacionado co servizo do que se trate, non obstante a sinatura da Alcaldía ou concellería correspondente porá de manifesto a certeza da débeda existente. A Intervención, efectuada a súa labor de fiscalización, elaborará a correspondente relación de facturas para a súa aprobación pola órgano competente, previa ordenación das facturas a incluír nas mencionadas relacións mediante providencia de Alcaldía”. Tui, 12 d e marzo de 2015.— O Alcalde, Moisés Rodríguez Pérez.